Терроризмге осал білім беру нысандарының саны 10 мыңға дейін артты
DATE: 10:58, 07 Наурыз 2023 | GMT +5
TITLE: Терроризмге осал білім беру нысандарының саны 10 мыңға дейін артты
URL: https://kaz.inform.kz/news/terrorizmge-osal-bilim-beru-nysandarynyn-sany-10-mynga-deyin-artty_a4043285/
META: DATE: 10:58, 07 Наурыз 2023 | GMT +5
TOTAL WORDS: 130
AUTHOR(S):
TEXT: «Білім беру ұйымдардағы балалардың қауіпсіздігі – болашағымыздың кепілі. Бұл барлық органдардың – басты міндеті. Сондықтан, бұл мәселе – Ішкі істер министрлігінің ерекше бақылауында. Бұрын терроризмге осал объектілер қатарына 200 адамнан тұратын оқу орындары кіретін. 2021 жылы бұл өлшем – 100 оқушыға дейін өзгертілді. Нәтижесінде, мұндай білім беру объектілері 6, 5 мыңнан 10 мыңға дейін өсті», - деді ол. Осы ретте министр Терроризмге қарсы қорғау жөніндегі нұсқаулық бекітілгенін атап өтті. «Енді адам саны 300-ге дейінгі мекемелерде бейнебақылау мен жариялау жүйелері болу керек. Ал, 700 адамға дейінгі объектілер бейнекамераларды Жедел басқару орталықтарына қосып, дабыл түймелерін орнатуы тиіс. Адам саны 700-ден асса, бұл ұйымдарда және облыстық орталықтағы мектептерде турникеттер және лицензиясы бар күзетпен жасақталған келісімшарт болуы қажет. Қазіргі уақытта, осы талаптарға сәйкес, әкімдіктер білім беру ұйымдарының тізімін жаңартып жатыр», - деді Марат Ахметжанов
